VI.  Gregorius VII Ecclesiae Bononiensis possessiones, petente Lamberto episcopo, confirmat.   (Anno 1074.) [UGHELLI,  Italia sacra,  II, 16.]
Author: Gregorius VII

GREGORIUS, servus servorum Dei.

Notum omnibus fieri volumus quod reverendissimus Lambertus civitatis Bononiensis episcopus Romam veniens visitare apostolorum limina, ostendit nobis munimina et investitiones factas ab antecessoribus nostris, id est Agapito, et Pelagio, et Gregorio, Dialogo et Formoso apostolicis de rebus suae Ecclesiae. Proinde inclinati precibus ejus concedimus atque confirmamus suae ecclesiae, salvo in omnibus jure et Romanae ecclesiae privilegio, monasterium S. Michaelis archangeli positum in fundo paterno cum omnibus rebus et pertinentiis suis, atque concedimus curtem de Brento, cum servis et ancillis, et cum omnibus suis pertinentiis. Seu donamus monasterium S. Mariae, situm in Massa quae vocatur monte Pulense, quam Joanninus imperator tradidit Bononiensi Ecclesiae cum curte ibique tenente, quaeque nominatur Aurelia, cum montibus, qui in circuitu praefati monasterii positi sunt, et curtem aliam, quae vocatur Bombiania cum casulibus et pertinentiis suis et montem, qui vocatur Cavallorum, et concedimus portum, qui cognominatur Galliona, cum ripatico, et teloneo, et paludibus, et piscariis, et silvis, et cum omnibus rebus quae ad ipsum pertinere dignoscuntur, et duas curtes, et unam, quae nominatur curtis Major, et aliam, quae dicitur Minor, posita infra plebem, quae dicitur Boida. Insuper et damus monasterium S. Anastasii fundatum in fundo Petriculo cum portu, et teloneo, et ripatico, cum silvis et venationibus, cum paludibus et cum omnibus, quae ad curtem, quae vocatur Petriculo, et ad praefatum monasterium pertinere videntur: nec non et curtem, quae vocatur Cellula juxta flumen, quod vocatur Savena, cum olivetis, vineis, campis, silvis, famulis, colonis, et cum omnibus sibi pertinentibus, et ibique non longe fundum Venetiae integrum, quod sociorum vocatur, pertinentem ad ipsam curtem, atque curtem in Panigale, quae continet in se tres fundos terrarum, et vinearum, quae hoc nomine vocantur Candidatis, Pulosia et Grisintilli, et monasterium S. Prosperi situm in supradicto loco, qui vocatur Panigale, et curtem, quae dicitur Cumo cum omnibus suis pertinentiis; et monasterium S. Martini in Pojo cum curte, et omnibus sibi pertinentibus; et monasterium S. Petri in Strata; et monasterium S. Mariae in Strata cum omnibus suis pertinentiis; et monasterium S. Petri cum curte, quae vocatur Nurisatico, et omnibus suis rebus; et monasterium S. Martini in Casalichio cum omnibus suis pertinentiis. Atque donamus fraternitati tuae portam in civitate Bononiae, quae communi nomine dicitur S. Petri, et stratam quae nominatur Salaria cum stratico, et cum omni redditu, quem antiquitus persolvere solent ipsi homines, qui per praenominatas stratas ire, vel redire soliti sunt. Commonemus quoque ut, statuto tempore, praefatum redditum absque negligentia persolvere studeant et monasterium S. Mariae, quae nominatur Major, cum omnibus suis pertinentiis, cum casa salariata infra civitatem Bononiae, quae est juris ipsius monasterii, et monasterium S. Columbani confessoris cum omnibus suis rebus; et monasterium SS. martyrum Gervasii et Protasii cum omnibus suis rebus; et monasterium S. Thomae apostoli situm ante portam S. Petri cum omnibus suis rebus; et monasterium S. Joannis evangelistae fundatum in monte, qui vocatur Oliveti, cum omnibus suis pertinentiis. Similiter concedimus monasterium S. Stephani, quod vocatur Hierusalem, et quod D. Petronius aedificavit ad usum ejusdem ecclesiae et cum mercato S. Joannis Baptistae ibique tenente. Seu confirmamus, atque stabilimus curtem quae nominatur Milonis, cum portu, et ripatico, et teloneo, et mercato, et silvis, et venationibus, et cum paludibus, et piscationibus, et cum servis, et ancillis, et cum omnibus ad se pertinentibus. Similiter concedimus cuncta praedia, et possessiones monasteria videlicet, et plebes, et ecclesias baptismales, castella, villas, abbates, monachos, presbyteros, diaconos, clericos, litteratos et illitteratos, servos et ancillas Dei, atque diaconissas, famulos utriusque sexus. et homines omnes super terram praedictae Ecclesiae Bonomensis residentes, ut in tua tuorumque successorum sint potestate, et defensione infra terminos, et confinia episcopatus Bononiensis, sicut esca flumine, quod dicitur Gaibana, et rivus qui Sablosolus vocatur, et strata, quae Ungarista dicitur atque ad Stalogalam, et locus, qui vocatur Culce, et fluvius, qui dicitur Leo, et alius, qui vocatur Mazza. Similiter concedimus praefatae Ecclesiae curtem, quae dicitur Maxamaticum cum rebus, et possessionibus, cunctisque pertinentiis. Haec omnia, quae superius leguntur, quae praefata Ecclesia nunc juste tenet, vel deinceps acquisitura est, tam tibi quam cunctis qui in eo, quo es ordine, loco successerint, vel eis, quorum interesse potuerit, in perpetuum reservanda decernimus. Datum X Kal. Aprilis per manum S. R. E. presbyteri cardin. ac bibliothecarii, an. primo pontificatus D. Gregorii VII papae, anno 1073, indict. XI.